Norlida Ahmad

Norlida Ahmad (lahir 23 Disember 1959) atau sering menggunakan panggilan manja sebagai Connie merupakan antara pelakon wanita paling popular pada 1980-an di Malaysia.Poster Connie (1988)

Beliau sering dicalonkan dan meraih anugerah berasaskan populariti termasuk menerusi acara Anugerah Bintang Popular Berita Harian serta pernah dua kali dinominasi untuk kategori Aktres Terbaik di Festival Filem Malaysia, masing-masing menerusi watak gadis liar dalam filem Tujuh Biang Keladi (1984) dan watak lagenda Mahsuri dalam Sumpahan Mahsuri (1989).

Kerjaya lakonan
Di dunia perfileman, beliau pernah berlakon dalam filem Tujuh Biang Keladi (1984), Bujang Lapok Kembali Daa (1985), Suara Kekasih (1986), Marah-Marah Sayang (1987), Gila-Gila Si Pikoy (1988), Dendang Remaja (1988) dan Guru Badul (1988). Dalam filem Guru Badul, Connie beraksi berani dengan berseluar pendek di tepi kolam renang serta adegannya di atas katil bersama Badul (ditapis daripada versi VCD).

Dalam tahun 1988 nama Connie mencapai tahap yang paling popular. Gambar beliau banyak dijadikan poster dalam akhbar dan majalah. Pada 1989, Connie dipilih oleh peminat hiburan tempatan sebagai Pelakon Filem Wanita Popular menerusi Anugerah Bintang Popular (ABP). Connie terus menjadi rebutan penerbit filem dengan terbitnya 2 buah lagi filem lakonannya pada 1989, iaitu filem Awang Spanar dan Sumpahan Mahsuri. Populariti Connie kekal dengan menerima anugerah Pelakon Pembantu Filem Popular dalam ABP 1990.

Pada awal 1990-an Connie berjaya menambat hati penonton TV pula setelah membawakan watak baik dalam drama bersiri Siti Zubaidah dan Siti Zulaikha hingga melayakkannya dipilih menerima anugerah Pelakon TV Wanita Popular dalam ABP 1992. Nama Connie kemudiannya tenggelam setelah munculnya pelakon baru yang lebih popular seperti Sofia Jane dan Erra Fazira. Connie muncul semula pada 2004 dalam filem Bicara Hati dengan melakonkan watak ibu kepada Nur Fazura.

Filemografi

Filem
 Tahun  Tajuk Watak  Catatan  1984 Tujuh Biang Keladi Mona Filem pertama  1985 Bujang Lapok Kembali Daa Mayumi  1986 Suara Kekasih Rosnah  1987 Marah-Marah Sayang Sarina1988 Gila-Gila Si Pikoy Dendang Remaja Guru Badul Nora1989 Tuah Tun Teja Sumpahan Mahsuri Mahsuri  Awang Spanar Detektif Lydia  1991 Harry Boy Sharifah  2004 Bicara Hati Mak Limah  2005 Rock Ibu Zack 2013 Mencari Cinta Puan Sri Mahani

Telefilem
 Tahun  Tajuk Watak Saluran TV  Catatan  2003 Di Antara Satu VCD   2004 See You Di IPT 

Videografi

Muzik Video
 Tahun  Tajuk Artis Catatan  1997 ''Hentikan Alasanmu Utama Bersama Rosyam Nor

 Rujukan 

 Pautan luar 


Kategori:Pelakon wanita Malaysia
Kategori:Orang hidup
Kategori:Pelakon wanita Malaysia abad ke-20